સપ્તાહના આરંભમાં કોઈ વાદવિવાદના કારણે કોર્ટ કચેરીના યોગો બની શકે છે. તારીખ 4 દરમિયાન ભાઈઓ સાથે સંપત્તિની બાબતમાં થોડી વાદવિવાદ થઇ શકે છે. પૈતૃક મિલકતના પ્રશ્નો આપની વચ્ચે તણાવ વધારે તેવું બની શકે છે. જોકે આપ સમાધાનનો પ્રયાસ કરશો તો ચોક્કસ ગ્રહોની સ્થિતિ પણ આપને સાથ આપશે. સંપત્તિ સંબંધિત વિવાદ કોઈની મધ્યસ્થી દ્વારા ઉકેલાઈ શકે છે. વ્યાપાર વ્યવસાયમાં પરિસ્થિતિ આપના પક્ષમાં રહેશે. આપની કાબેલિયતની લોકો પ્રશંસા કરશે. તા 5 અને 6 અને 7 બપોર સુધીનો સમય જીવનસાથી જોડે પ્રેમનો ભાવ રહેશે. પારસ્પરિક ગેરસમજ અને મુશ્કેલીનું નિવારણ આવશે. એકબીજાની જવાબદારી નિભાવવામાં પણ તમે મદદ કરશો. આપનામાં આત્મવિશ્વાસ અને આકર્ષણનો વધારો થશે. ચરમઆનંદ માણવાની પળો પણ મળી રહેશે. આપને આર્થિક રીતે પણ પૂરો સંતોષ થશે. ઘર પરિવારમાં વાતાવરણ આપને અનુકૂળ રહેશે. તા 7 બપોર પછી સમય પ્રતિકૂળ છે. તા 7 બપોર પછી અને 8, 9 દરમિયાન વાહન સાવધાનીથી ચલાવવું અન્યથા ઉતાવળમાં પોતાને નુકસાન કરી બેસશો. શત્રુ અને વિરોધીઓ આપના વિરુદ્ધ ષડયંત્ર કરી શકે છે. આર્થિક રીતે તણાવ પણ રહી શકે છે.